CELEX: 62011TN0316
Language: hu
Date: 2011-06-17 00:00:00
Title: T-316/11. sz. ügy: 2011. június 17-én benyújtott kereset — Kadio Morokro kontra Tanács

30.7.2011   
            
            
               HU
            
            
               Az Európai Unió Hivatalos Lapja
            
            
               C 226/30
            
         2011. június 17-én benyújtott kereset — Kadio Morokro kontra Tanács
   (T-316/11. sz. ügy)
   2011/C 226/59
   Az eljárás nyelve: francia
   
      Felek
   
   
      Felperes: Mathieu Kadio Morokro (Cocody, Elefántcsontpart) (képviselő: S. Le Damany ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg a 2011. április 6-i 2011/221/KKBP tanácsi határozatnak (1) és a 2011. április 6-i 330/2011/EU tanácsi rendeletnek (2) a felperest érintő részében történő megsemmisítését,
            
         
               —
            
            
               az Európai Unió Tanácsát kötelezze az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes az indokolási kötelezettség megsértésére alapított jogalapra hivatkozik, mivel a megtámadott határozat és rendelet sérti az EUMSZ 296. cikket, amely szerint az Európai Unió intézményei jogi aktusainak indokolást kell tartalmazniuk. A felperes egyrészt arra hivatkozik, hogy az indokolás nem teszi lehetővé azon okok megértését, amelyek miatt a felperest felvették a határozat és a rendelet mellékletében szereplő azon személyek listájára, akikkel szemben bizonyos korlátozó intézkedéseket kell hozni, másrészt pedig arra, hogy az indokolási kötelezettség ezen megsértése megfosztja a felperest azon lehetőségtől, hogy érdemben vitassa a vele szemben előírt korlátozó intézkedéseket.
   
      (1)  Az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról szóló, 2011. április 6-i 2011/221/KKBP tanácsi határozat (HL L 93., 20. o.)
   
      (2)  Az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet módosításáról szóló, 2011. április 6-i 330/2011/EU tanácsi rendelet (HL L 93., 10. o.)